Q=14	C=0	SS=0	LS=7	PS=0	DC=7	LC=0	SD=0	BS=2	G0=4	G1=2	G2=2	DLID=kaa_Latn	BODY=Hameneıdiń keńesshisi general Sýleımanıdiń ólimine qatysty Iran qalaı jaýap beretinin aıtty\n«Kóshbasshylar Elbasy jaıynda» derekti fılm kórsetiledi\nÚndistanda bir táýlikte 20-dan astam adam naızaǵaı soǵyp, ajal qushty\nTúrik kúıshileri qazaq kúılerin baǵlama men tarda oryndap, halqymyzdy Dombyra kúnimen quttyqtady\nBakýdegi iri órt: boıaý shyǵaratyn fabrıka janyp ketti\n«Bavarııa» 20-ret fýtboldan Germanııa kýbogynyń jeńimpazy atandy\nDárigerlerdiń jan aıqaıy: Búırekterińiz ben baýyrlaryńyzdy saqtańyzdar!\n2020 jylǵy 5 qańtar 22:09\nTEGERAN. IRNA-QazAqparat – Islam revolıýtsııasy kúzet korpýsyna qaraıtyn «Kýds» arnaıy bólimshesiniń basshysy general Kasem Sýleımanıdiń ólimine qatysty Irannyń jaýaby áskerı nemese áskerı nysandarǵa qatysty bolýy yqtımal, dep habarlaıdy QazAqparat IRNA agenttigine silteme jasap.\nCNN agenttigine Tegeranda eksklıýzıvti suhbat bergen Islam revolıýtsııasynyń Joǵarǵy kóshbasshysy aıatolla Hameneıdiń keńesshisi Hosseın Dehgan osylaı málim etti.\n«Amerıka soǵysty bastady. Sondyqtan olar óz is-qımyldaryna saı jaýap alýy tıis. Kıkiljińniń osy kezeńiniń aıaqtalýy, tek qana amerıkalyqtar ózderi jasaǵan soqqysyna teń keletin soqqy alǵanynda ǵana bolady», - dedi Irannyń burynǵy qorǵanys mınıstri.\nOl «Irannyń Joǵarǵy kóshbasshysy Iran soǵysty tańýǵa umtylmaıtynyn málim etkenin» atap ótti.\nEske sala keteıik, 3 qańtarda Baǵdat halyqaralyq áýejaıyna jasalǵan raketa shabýylynan 8 adam kóz jumdy. Raketalar «Al-Hashd ash-Shaabı» shııt jasaǵyna qarsy baǵyttalǵan bolatyn. Keıinnen bul amerıkalyq Pentagonnyń operatsııasy ekeni belgili boldy.\nAıta keteıik, raketa shabýylynan qaza tapqandar arasynda ırandyq Islam revolıýtsııasy áskerleri korpýsynyń arnaıy maqsattaǵy «Al Kýds» qarýly kúshteriniń qolbasshysy Kasem Súleımanı de bar.\nAl, AQSh Prezıdenti Tramp Irannyń mańyzdy nysandaryn atqylaý múmkindigin joqqa shyǵarmady.\n#Álem #Taıaý Shyǵystaǵy ahýal